Raed Arafat: "Nu ai cum să vezi 555 de cazuri și să vii cu relaxare“.
Raed Arafat spune că nu poate fi vorba momentan de o nouă relaxare. În România s-au înregistrat 555 cazuri noi de coronavirus în 24 de ore. Șeful DSU a menționat că OMS a realizat o listă cu cele mai periculoase activități.
Raed Arafat spune că nu se poate vorbi, în acest moment, de o nouă etapă de relaxare a restricțiilor, cât timp în România s-au înregistrat 555 cazuri noi de coronavirus în 24 de ore. "Nu ai cum să vezi 555 de cazuri și să vii să spui că o să relaxăm în plus. Așteptăm să vedem ce se întâmplă cu aceste cazuri", a spus el, miercuri seara, la Digi 24.Întrebat despre redeschiderea restaurantelor, Arafat a spus că se va lua o decizie în curând: "Suntem în a doua săptămână și nu cred. Mai avem 4 – 5 zile pentru a spune. Nu are cum să se îmbunătățească această situație".Șeful DSU a menționat că OMS a realizat o listă cu cele mai periculoase activități. În zona roșie sunt teatrele în spațiu închis, lăcașele de cult, transportul public în comun, transportul cu avioanele, sporturile de contact, petrecerile în interior, barurile, cluburile de noapte.La nivel portocaliu sunt sălile de fitness, frizeria, stomatologia, lucrul la birou, cu mai multe persoane, restaurantele în spațiu închis.